Diari Oficial de la Generalitat Valenciana


Sumari del DOGV 7044, del 12-06-2013 (2013/5650)

Aprovació del projecte d'urbanització del modificat de la unitat d'actuació 3 Llano del Espartal del pla general d'ordenació urbana.
------------------------------------------------------------------------------------------------------------------------------------

### Dades del document

Número de DOGV
:   7044

Data del DOGV
:   12-06-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/5650


Data del document
:   27-05-2013

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * pla d'urbanisme
    * administració local

Aprovació del projecte d'urbanització del modificat de la unitat d'actuació 3 Llano del Espartal del pla general d'ordenació urbana. [2013/5650]  
La Junta de Govern Local, el dia 20 de maig de 2013, va adoptar, entre altres, l'acord següent:   
«Aprovació del projecte modificat número 1 d'urbanització de la unitat d'actuació número 3 Pla de l'Espartal del Pla General Municipal d'Ordenació d'Alacant.   
S'informa de l'expedient tramitat en relació amb l'epígraf que precedix, els antecedents i raonaments del qual figuren, resumits, a continuació.  
  
A. Antecedents  
1. El Ple de l'Ajuntament, en la sessió celebrada el 12 de juliol de 2005, va acordar aprovar el programa d'actuació integrada de la unitat d'actuació número 3 del Pla General Municipal d'Ordenació d'Alacant, amb el seu corresponent projecte d'urbanització, i adjudicar la seua execució a Vicente Manuel Guillén Lillo, María Lillo Fernández, Roberto Guillén Lillo i Nuria Guillén Lillo.   
El dia 23 de desembre de 2011, este òrgan municipal va acordar aprovar la cessió de la condició d'urbanitzador a favor de l'Agrupació d'Interés Urbanístic Santa Rita, de la unitat d'actuació número 3 del Pla General d'Ordenació Urbana d'Alacant, constituïda per mitjà de l'escriptura pública, atorgada davant del notari d'Alacant Abelardo Lloret Rives, amb número de protocol 695, el 18 d'abril de 2011. El conveni amb el nou urbanitzador va ser subscrit el 28 de març de 2012.  
2. El 16 de novembre de 2009, es va aprovar definitivament el text refós del projecte de reparcel·lació corresponent a la unitat d'actuació.   
  
3. El 16 de febrer de 2010, va ser subscrita l'acta de comprovació del replantejament de la urbanització. En esta, es va fer constar l'existència d'una ?xicoteta discrepància entre l'alineació de l'illa contigua al barranc de les Ovelles en el seu front a la rotonda i els límits de les finques adjudicades d'acord amb el projecte de reparcel·lació?. A més, es va informar del procés de tramitació d'un document de planejament per a adaptar l'alineació de l'esmentada illa a les finques adjudicades en la reparcel·lació, i de la necessitat de modificar el projecte d'urbanització per a incloure les noves alineacions, una vegada aprovat el document de planejament.  
4. El document de planejament a què es referia l'acta de replantejament, en concret la modificació puntual número 32 del Pla General Municipal d'Ordenació (correcció de l'alineació de la rotonda en el vial de vora en el marge oriental del barranc de les Ovelles), va ser aprovat pel Ple de l'Ajuntament el 21 de desembre de 2012. En el document es va justificar la seua procedència en la necessitat d'adaptar les alineacions a les del projecte de reparcel·lació de la unitat d'actuació número 3, aprovat definitivament.   
5. Atenent el requeriment contingut en l'acta de replantejament, mencionat en l'apartat 3 anterior, el 23 de novembre de 2010, Nuria Guillén Lillo va aportar el projecte modificat número 1 d'urbanització de la unitat d'actuació número 3, Pla de l'Espartal, del Pla General Municipal d'Ordenació d'Alacant.  
  
B. Dades del projecte presentat  
El seu objecte es descriu en la memòria justificativa en els termes següents:  
- Adaptació del projecte vigent d'urbanització al projecte de reparcel·lació, en la confluència del carrer A i carrer F.  
- La UA3 limita a l'oest amb el barranc de les Ovelles i la Cerámica Borja. Es va comprovar que el terreny en esta zona són rebliments antròpics, sense cap tractament de compactació.  
- Adaptació del pressupost al nou tipus impositiu d'IVA, que va entrar en vigor l'1 de juliol de 2010, que passa del 16% al 18%. (Sobre este aspecte s'ha d'entendre que el percentatge serà el que siga procedent legalment en el moment de la liquidació).  
Inclou els següents documents.  
1. Memòria (antecedents administratius, adaptació al projecte de reparcel·lació, rebliments de materials antròpics i relació obra executada el 30 de juny 2010).  
2. Plànols (situació, planta general, pla de conjunt, planta general, planta d'eixos, sanejament, aigua potable, paviments i voreres, enllumenat, telecomunicacions, xarxa elèctrica, senyalització i condicionament zona verda).  
3. plec de prescripcions tècniques particulars (seguix vigent el plec del projecte d'urbanització aprovat).  
4. Pressupost i mesures.   
El pressupost addicional líquid del projecte modificat número 1 ascendix a la quantitat de dos-cents quaranta-nou mil tres-cents vint-i-un euros amb cinquanta-un cèntims (249.321,51 €), la qual cosa suposa un increment del 8,12% sobre el pressupost vigent.  
  
C. Informes municipals  
El Departament Tècnic d'Urbanització, amb data 1 de febrer de 2011, ha emés un informe sobre el document, assenyalant que «s'ajusta, en general, a les especificacions exigides en l'acta de comprovació de replantejament, per a ajustar el projecte d'urbanització al projecte de reparcel·lació, per la qual cosa no hi ha cap inconvenient per part d'este departament Tècnic d'Urbanització que es procedisca a la seua aprovació municipal, per a poder així finalitzar les obres d'urbanització de la UA 3 en els terminis previstos, justificant documentalment els increments de cost a causa del tipus de material afectat per les obres d'urbanització de la rotonda, que fan necessari un considerable augment del material a excavar en la zona».  
Des del punt de vista de la legalitat, és procedent destacar que, com a conseqüència de les modificacions proposades, resulta un increment del cost de les obres d'urbanització d'un 8,12% del pressupost del projecte originari presentat per l'urbanitzador, de manera que no se supera el límit del 20% que, en estos casos, imposa l'article 155. 7 de la Llei Urbanística Valenciana.  
  
D. Tramitació administrativa  
El projecte es va exposar al públic per mitjà d'un decret de la Regidoria d'Urbanisme de data 4 de març de 2013, i es va inserir un edicte respecte d'això en el Diari Oficial de la Comunitat Valenciana número 7000, de 10 d'abril de 2013, en el periòdic El Mundo de 28 de març de 2013, i en el tauler d'anuncis municipal.   
Durant el període expositiu ha comparegut en l'expedient Nuria José Guillén Lillo, que presenta un escrit de data 10 de maig de 2013, com a presidenta de l'Agrupació d'Interés Urbanístic Santa Rita. Informa que l'empresa contractista de les obres (Unitat Temporal d'Empreses ?UTE- Los Serranos i Eiffagge) ha presentat una sol·licitud d'indemnització per responsabilitat contractual, en la qual esta UTE adduïx que hi ha hagut un retard de l'obra imputable a l'urbanitzador, que li ha generat sobrecostos. La mercantil urbanitzadora al·lega, en favor seu, que el retard és a causa de «l'adopció per l'Ajuntament d'Alacant de dos versions diferents» de la rotonda esmentada en l'anterior apartat d'antecedents, que ha provocat la necessitat de presentar el projecte d'urbanització modificat. Afig que esta incidència «genera igualment importants costos a este agent urbanitzador». Conclou sol·licitant que se sotmeta a aprovació definitiva l'esmentat projecte d'urbanització en la pròxima sessió de l'òrgan competent per a això.  
  
En principi, s'ha d'estimar l'al·legació, atés que el projecte d'urbanització modificat s'eleva per a la seua aprovació definitiva en la primera de les sessions de la Junta de Govern Local, en que és possible esta aprovació, després de concloure el període d'exposició pública.   
No obstant això, convé aclarir que l'afirmació de la pretesa responsabilitat de l'Ajuntament pel retard en l'execució de les obres no pot acceptar-se, qüestió sobre la qual, no obstant això, no és procedent insistir en este moment; en primer lloc, ja que no és l'objecte del present procediment; i, en segon, perquè l'única petició que en realitat es formula en la instància es referix a l'aprovació del projecte presentat, petició que, com s'ha dit, s'estima.   
  
És procedent, en conseqüència, aprovar el projecte, segons establix l'article 152 de la Llei 16/2005, de 30 de desembre, de la Generalitat, Urbanística Valenciana, i és competent per a això la Junta de Govern Local, de conformitat amb el que preveu l'article 127.1, apartat d, de la Llei 7/1985, de 2 d'abril, reguladora de les bases de règim local.   
Per tot allò que s'ha exposat, la Junta de Govern Local adopta els acords següents:  
  
Primer. Estimar l'al·legació presentada per Nuria José Guillén Lillo, com a presidenta de l'Agrupació d'Interés Urbanístic Santa Rita, pel que fa a l'aprovació del projecte d'urbanització.  
  
Segon. Aprovar el projecte modificat número 1 d'urbanització de la unitat d'actuació número 3 del Pla de l'Espartal del Pla General Municipal d'Ordenació d'Alacant, en els mateixos termes en què ha sigut objecte d'exposició pública.  
Tercer. Notificar el contingut de la present resolució a la interessada.  
  
Quart. Inserir un edicte amb el contingut de l'acord aprovatori en el Butlletí Oficial de la Província d'Alacant i en el Diari Oficial de la Comunitat Valenciana».  
  
Es publica perquè se'n prenga coneixement, segons el que disposa l'article 152 de la Llei 16/2005, de 30 de desembre, de la Generalitat, Urbanística Valenciana, i es comunica que contra l'acte esmentat, que posa fi a la via administrativa, i davant de l'òrgan que el va dictar, es pot interposar, per un escrit dirigit a l'Ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o este directament, davant del Jutjat Contenciós Administratiu d'Alacant, en el termini de dos mesos, comptats, ambdós terminis, a partir de l'endemà de la publicació d'este edicte en el Butlletí Oficial de la Província d'Alacant.  
  
Alacant, 27 de maig de 2013.- El vicesecretari: Germán Pascual Ruiz-Valdepeñas. La regidora d'Urbanisme: Marta García-Romeu de la Vega.